А. Мілінкевіч: Мы разглядаем гэтых студэнтаў як будучую беларускую эліту. Для нас вельмі важна, каб гэтыя людзі набылі як мага больш шырокія веды. Было б вельмі карысна, каб яны мелі магчымасьць на сэмэстар альбо два паехаць у іншыя краіны. Беларусь непазьбежна будзе інтэгравацца ў Эўропу й тыя людзі павінны валодаць дастатковымі ведамі пра аб’яднаную Эўропу, ведамі пра рэформы ў тых краінах, якія яшчэ нядаўна былі сацыялістычнымі. Акрамя таго, мы хацелі б, каб праграма пашыралася. Сёньня асноўны цяжар нясе Польшча, вельмі важна, каб да яе далучыліся й іншыя.